
                           COMUNICAT DE PRESĂ  

Aplicația RER Vest: plata facturilor sigur și rapid, direct de pe telefon


Operatorul de salubritate RER VEST pune la dispoziția cetățenilor din Oradea și din zona metropolitană un nou instrument pentru plata facturilor de salubritate menajeră, accesibil direct de pe telefonul mobil, răspunzând astfel solicitărilor venite din partea tot mai multor utilizatori.

Aplicația se numește „RER VEST” și reprezintă o extensie optimizată pentru mobil a platformei „Contul meu” de pe pagina www.rervest.ro.

Aplicația RER VEST este compatibilă cu sistemele de operare Android și iOS, cu procesul de configurare simplu și prietenos cu toate tipurile de utilizatori.

Pentru clienții RER VEST care dețin dispozitive tip Android:
1. Accesează secțiunea „Contul meu” de pe pagina rervest.ro.
1. Apasă pe butonul verde „INSTALEAZĂ”.
1. Confirmă comanda apăsând butonul albastru „Instalează / Install”.
1. Un mesaj de confirmare va apărea în partea de sus a ecranului. Iconița aplicației va fi disponibilă în meniul telefonului, pe ultima pagină.
Pentru clienții RER Vest care dețin dispozitive tip iPhone (iOS):
1. Accesează secțiunea „Contul meu” pe rervest.ro și apasă pictograma cu pătratul și săgeata orientată în sus.
1. Selectează din meniu opțiunea „Adaugă la ecranul principal / Add to Home Screen”.
1. Apasă butonul „Adaugă / Add”. Iconița aplicației va fi generată direct pe ecranul principal.

Beneficii și funcționalități principale ale aplicației RER VEST:
· Control complet: Verificarea în timp real a statusului relației comerciale (facturi achitate sau emise recent).
· Servicii rapide: Plasarea comenzilor pentru saci cu livrare prin Sameday.
· Actualizare date: Modificarea simplă a informațiilor de contact (adresă de domiciliu, e-mail, număr de telefon).
· Plăți flexibile: Achitarea rapidă și sigură a facturilor din confortul casei sau în pauzele de la muncă.

Clienții RER VEST sunt invitați să verifice ghidurile detaliate de instalare și răspunsurile la cele mai frecvente întrebări în pagina Întrebări frecvente – Contul Meu, situată în subsolul site-ului oficial RER VEST.




Despre RER Vest și RER Group: 
RER VEST activează în domeniul salubrizării de 30 de ani, timp în care s-a adaptat continuu la modificările legislative și la provocările date de realitatea prestării serviciului de salubrizare. 
RER Vest are în prezent aproximativ 750 de angajați și furnizează servicii de salubritate profesioniste în Municipiul Oradea și în Zona 1 B din Bihor, care cuprinde comunele Biharia, Borş, Ceica, Cetariu, Copăcel, Drăgeşti, Girişu de Criş, Hidişelu de Sus, Holod, Ineu, Lăzăreni, Nojorid, Oşorhei, Paleu, Săcădat, Sânmartin, Sântandrei, Sârbi, Spinuş, Tileagd, Vârciorog, Husasău de Tinca, Gepiu, Sălard și Toboliu.
RER Vest S.A. face parte din RER Ecologic Group. Compania a fost înființată în anul 1994 de concernul german RWE, ce desfășoară activități în domeniul salubrității, recuperării ecologice și reciclării. Grupul RER mai deține și companiile: REBU, RER Sud, RER Servicii și RER DATA și are aproximativ 2.700 de angajați.
RER Group a fost înființat în anul 1994 de către concernul german RWE, desfășurând activități în domeniul salubrității, recuperării ecologice și reciclării. Grupul RER deține șapte companii – REBU, RETIM, RER Sud, RER Brăila, RER Vest, RER Servicii SRL și RER DATA, iar la finalul anului 2025 avea peste 2.600 de angajați. 

Contact presă: 
Departamentul de Comunicare RER Vest, comunicare@rervest.ro, www.rervest.ro 

